ལུ་དབྱི་སི་ཌེ་ཁཱརི་ལོ་ན་བཅུ་དྲུག་ལ་སོན་དུས་པཱེ་རིསིར་མཛེས་རིས་སློབ་སྦྱོང་གནང་བར་ཕེབས་ནས་སྐད་སྒྲགས་ཡོད་པའི་གར་སྟེགས་འཁྲབ་ལྗོངས་ཇུས་འགོད་སློབ་དཔོན་ཏའེ་ཀུ་ཐི་དགེ་རྒན་དུ་བསྟེན་ཅིང་།དེ་ནས་ལོ་ཤས་སོང་རྗེས་ཁོང་གི་ལག་རྩལ་དེ་རང་གི་དགེ་རྒན་ལས་མཁས་པར་གྱུར།ཁོང་གིས་ཇུས་འགོད་གནང་བའི་གར་སྟེགས་མཛེས་རིས་དང།རྒྱན་གོས་ཀྱི་རིགས་རྣམས་ལ་ཟློས་གར་དཔྱད་གླེང་མཁས་ཅན་རྣམས་ཀྱིས་གཙིགས་ཆེན་པོ་བྱེད་པ་དང།སྙན་ངག་གི་རིག་པ་འཛིན་པ་རྣམས་ཀྱིས་ཀྱང་བསྟོད་པ་མང་པོ་ཕུལ་བ་རེད།